text: Jonas Dal træner for første gang
  22 oktober 2015 kl. 06.38
  Torsdag formiddag træner Jonas Dal for første gang Esbjerg fBs superliga-spillere efter lyn-skiftet fra Hobro - og allerede lørdag bliver det alvor.
  Klokken 10 torsdag leder Jonas Dal for første gang træningen i Esbjerg.
  Og kun to døgn senere står Jonas Dal lørdag eftermiddag i spidsen for sit nye hold, når Esbjerg skal på besøg hos Viborg.
  Med kun seks dage mellem Jonas Dals sidste kamp med Hobro søndag mod FC København  og den første lørdag med Esbjerg sætter han ny rekord, da ingen anden træner i superligaen har styret to forskellige klubber i kamp med så kort tid mellem.
  Den hidtidige rekord er på syv dage og deles af Auri Skarbalius (HB Køge - Brøndby i 2011) og Ole Mørk (Herfølge - AB i 1998.
  Jonas Dal ved sin første træning som cheftræner i EfB #EfBdk pic.twitter.com/CTCz2r6VAZ
  
  